Diari Oficial de la Generalitat Valenciana


Sumari del DOGV 3091, del 02-10-1997 (1997/10265)

RESOLUCIÓ de 24 de setembre de 1997, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1997/98.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10093


Organisme emissor
:   Conselleria de Cultura, Educació i Ciència

Tipus de document
:   Resolució

10355 RESOLUCIÓ de 24 de setembre de 1997, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1997/98. [97/X10465]
  
Per Ordre de 23 de maig de 1997, de la Conselleria de Cultura, Educació i Ciència, publicada en el Diari Oficial de la Generalitat Valenciana de 2 de juny, es convocaren ajudes econòmiques per a la realització de projectes d'investigació i innovació educativa i desenvolupament curricular durant el curs escolar 1997/98.
  
Complits els tràmits requerits en la convocatòria, una vegada transcorregut el termini d'al·legacions, estudiades i, en el seu cas, ateses dites al·legacions, s'han seleccionat els projectes segons el que estableix la base cinquena de l'Ordre.
  
D'acord amb la disposició final primera de la mencionada Ordre, per delegació del conseller, resolc:
  
Primer
  
Seleccionar els projectes que figuren en l'annex d'esta Resolució i concedir-los, perquè realitzen la primera fase, les quantitats indicades en concepte d'ajuda econòmica, per un import total global de 9.239.610 PTA.
  
Segon
  
Les obligacions dels beneficiaris, així com el procediment per a la percepció de les ajudes, són els indicats en les bases setena i vuitena de l'Ordre de 23 de maig de 1997, de la Conselleria de Cultura, Educació i Ciència.
  
Tercer
  
Segons estableix la base setena de dita Ordre, els beneficiaris de les ajudes hauran de presentar un informe de l'estat de realització del projecte seleccionat, la justificació econòmica de les despeses realitzades, l'acreditació de trobar-se al corrent de les seues obligacions tributàries i amb la Seguretat Social, i, en el seu cas, comunicació d'haver rebut alguna ajuda o beca per part d'altre organisme per a la cobertura de les despeses ocasionades pel mateix projecte.
  
Els beneficiaris que no presenten la documentació indicada anteriorment abans del dia 1 de desembre de 1997, perdran el dret a percebre l'ajuda concedida.
  
Quart
  
Segons estableix la base vuitena de la mencionada Ordre, les ajudes es percebran després de presentada la documentació que s'especifica en l'apartat anterior i de la seua aprovació per la Direcció General dŽOrdenació i Innovació Educativa i Política Lingüística, a proposta de la Comissió de Seguiment i Avaluació.
  
Cinquè
  
Contra esta Resolució, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comPTAts a partir de l'endemà de la seua publicació en el Diari Oficial de la Generalitat Valenciana, amb la comunicació prèvia a la Conselleria de Cultura, Educació i Ciència, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei Reguladora de la Jurisdicció Contenciosa Administrativa.